open-index/open-wikipedia-markdown huggingface dataset:
ஜீவா (திரைப்படம் 2014)

**ஜீவா** (*Jeeva (2014 film)*) இது 2014 ஆம் ஆண்டு சுசீந்திரன் இயக்கத்தில் வெளிவந்த தமிழ் திரைப்படம் ஆகும். இப்படத்தின் கலை இயக்குநர் ராஜீவன், ஒளிப்பதிவாளர் ஆர். மதி ஆவார். விஷ்ணு கதாநாயகனாகவும், ஸ்ரீ திவ்யா கதாநாயகியாகவும் நடித்துள்ளனர். இப்படத்தின் இசையமைப்பளார் டி. இமான் ஆவார்.

## வகை
கிரிக்கட் விளையாட்டு பற்றியது.,,,

## கதை
தன் வாழ்க்கையில் இந்திய துடுப்பாட்ட வீரர்  சச்சின் டெண்டுல்கர் போல வரவேண்டும் என கனவுகண்டு முன்னேற்றப் பாதையில் செல்லும் கதாநாயகனுக்கும் அவனின் நண்பனுக்கும் இந்தியத் துடுப்பாட்ட அணியில் இருக்கும் இன வேறுபாட்டின் காரணமாக ரஞ்சிக் கோப்பையில் விளையாட வாய்ப்பு மறுக்கப்படுகிறது. அதன் காரணமாக கதாநயகனின் நன்பன் தற்கொலை செய்து மரணம் அடைகிறான். அதன் வெறுப்பிலும் சாதிக்க துடிக்கிறான். அதன் பின்னர் பஞ்சாப் அணியில் இடம் கிடைக்கிறது. இதின் கதாநாயகன் செயித்துக் காட்டுகிறான்.

## மேலும் பார்க்க
* 

## மேற்கோள்கள்

பகுப்பு:2014 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
வெண்குந்திரி

**வெண்குந்திரி** அல்லது *விடதரி* (*Abrus*) என்பது பட்டாணி இனத்தில் பபேசியே என்ற குடும்பத்தைச் சார்ந்த பூக்கும் தாவரம் ஆகும். இவற்றில் 13 முதல் 18 இனங்கள் இருந்தாலும் குன்றி என்ற இனம் குறிப்பிடத்தக்கது. இதன் விதிகள் விசத்தன்மை கொண்டதாக இருப்பதால் நகைக் கடைகளில் மட்டும் பயன்படுத்தப்படுகிறது.

## மேற்கோள்கள்

பகுப்பு:பூக்கும் தாவரங்கள்
தாலிசப்பத்திரி

**தாலிசப்பத்திரி** (*Abies spectabilis*; *East Himalayan fir*) என்று அறியப்படும் இந்த தாவரம் ஒரு ஊசியிலை காட்டைக் சேர்ந்த மரம் ஆகும். இது போனாசிய்யெ (Pinaceae) என்ற குடும்பத்தைச் சேர்ந்தது ஆகும். இவ்வகையான மரங்கள் 50 மீட்டர்களுக்கு மேல் வளரும் தன்மைகொண்டது. இவை ஆப்கானிஸ்தான், நேபாளம், பாகிஸ்தான், இந்தியா போன்ற நாடுகளில் காணப்படுகிறது. இது ஒரு மூலிகைத் தாவரம் ஆகும்.

## மேற்கோள்கள்

பகுப்பு:மரங்கள்
பகுப்பு:அச்சுறு நிலையை அண்மித்த தாவரங்கள்
குடந்தை மகாமக விழா மலர் 1980 (நூல்)

**குடந்தை மகாமக விழா மலர்**, 1.3.1980இல் வெளிவந்த மகாமக மலராகும்.  

## அமைப்பு
திம்மி 1/8 அளவில் 70 பக்கங்களைக் கொண்டு அம்மலர் அமைந்துள்ளது. கும்பகோண ஷேத்ர ஆதி வரலாறு, குடந்தை மகாமக வரலாறு, மகாமகக்குளம், 	குடந்தை மாநகரைச் சூழ்ந்துள்ள தெய்வ மணம் கமழும் திருத்தலங்கள், மகாமகத்தின் மாண்பு, குடந்தை நகர் வாழ்ந்த கோமான்கள், குடந்தையின் பெருமை என்ற பல்வேறு தலைப்புகளில் கட்டுரைகள் அமைந்துள்ளன.

## உசாத்துணை
'குடந்தை மகாமக விழா மலர்', நூல், (1980; கீதா வெளியீட்டகம், 90ஏ, அ, அரசலார் ரோடு, கும்பகோணம்)

## இவற்றையும் பார்க்க
* மகாமகம்
* கும்பகோணம் மகாமக குளம்
* மகாமகக்குளக் கோயில்கள்

## மேற்கோள்கள்


பகுப்பு:1980 தமிழ் நூல்கள்
இருபீனைல்மெத்தேன்

**இருபீனைல்மெத்தேன்** *(Diphenylmethane)* என்பது  (C6H5)2CH2 என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். இச்சேர்மத்தில் மீத்தேன் ஒரு பகுதிப்பொருளாக உள்ளது. மீத்தேனில் உள்ள இரண்டு ஐதரசன் அணுக்கள் இரண்டு பீனைல் குழுக்களால் இடப்பெயர்ச்சி செய்யப்பட்டுள்ளன. கரிம வேதியியலில் இருபீனைல்மெத்தேன் ஒரு பொதுவான மூலக்கூற்று கட்டமைப்பை உருவாக்குகிறது. இருபீனைல்மெத்தில் குழு பென்சைதரில் என்றும் அறியப்படுகிறது. 

அலுமினியம் முக்குளோரைடு போன்ற இலூயிக் அமிலம் முன்னிலையில் பென்சைல் குளோரைடுடன் பென்சீன் சேர்த்து பிரைடல் கிராப்ட்சு ஆல்கைலேற்ற வினை மூலம் இருபீனைல்மெத்தேன் தயாரிக்கப்படுகிறது

:C6H5CH2Cl  +  C6H6  →  (C6H5)2CH2  +  HCl

## மேற்கோள்கள்


பகுப்பு:நீரகக்கரிமங்கள்
பகுப்பு:அரோமாட்டிக் நீரகக்கரிமங்கள்
பகுப்பு:பென்சைல் சேர்மங்கள்
நான்கு வளைய புரொபைல்மெத்தேன்

**நான்குவளையபுரொபைல்மெத்தேன்** *(Tetracyclopropylmethane )* என்பது C13H20, அல்லது (C3H5-)4C. என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். பல்வளையச் சேர்மமான இதை டெட்ராசைக்ளோபுரொபைல்மெத்தேன் என்றும் அழைக்கிறார்கள். இச்சேர்மத்தின் மூலக்கூற்று அமைப்பிலுள்ள கார்பன் கட்டமைப்பில் நடுவிலுள்ள கார்பன் அணுவுடன் நான்கு வளையபுரொபேன் வளையங்கள் இணைந்துள்ளன.
 
2001 ஆம் ஆண்டில் ஆர்மின் டெமெய்யெர் மற்றும் சிலர் இச்சேர்மத்தை தொகுப்பு முறையில் தயாரித்தனர். இம்முறையில் இடைநிலைச் சேர்மமாக இருவளையபுரொபைல் ஈரெத்தினைல்மெத்தேன் உருவாகிறது. திண்ம நிலையில் உள்ளபோது இதிலுள்ள மூலக்கூறுகள் முன்னியக்கி உந்தி வடிவில் S4 சீரொழுங்குடன் காணப்படுகின்றன.

## மேற்கோள்கள்

பகுப்பு:நீரகக்கரிமங்கள்
பகுப்பு:வளைய புரொபேன்கள்
எருசலேம் முற்றுகை (கிமு 597)

கி.மு 605 இல் பாபிலோன் அரசர் இரண்டாம் நேபுகாத்னேச்சரினால் பார்வோன் நேச்வோ ஒரு போரில் தோற்கடிக்கப்பட்ட, தொடர்ச்சியாக யூத அரசு மீதும் படையெடுப்பு நடந்தது. எருசலேமின் அழிவைத் தவிர்ப்பதற்காக யூதாவின் அரசன் யெகோயாகிம் எகிப்துடனான நட்பை விட்டு பாபிலோனுடன் உறவை ஏற்படுத்தினார். எருசலேம் கருவூலத்திலிருந்தும் கோயிலின் பொருட்கள், சில அரச குடும்பத்தினர், குறிப்பிடத்தவர்களை பணயக்கைதியாக செலுத்தினார். கி.மு 601 இல் நேபுகாத்னேச்சரின் எகிப்து மீதான படையெடுப்பு வெற்றி பெறவில்லை. பாரிய இழப்புக்களுடன் பின்னடைவுக்கு உள்ளானது. இந்தத் தோல்வியினால் பாபிலோனுடன் நட்பு கொண்டிருந்த லெவண்ட் நாடுகளில் புரட்சி ஏற்பட்டது. யூத அரசும் அதன் அரசன் யெகோயாகிம் கப்பம் செலுத்துவதை நிறுத்தி, எகிப்துடன் முன்னர் போல் நட்புக் கொண்டார்.

## உசாத்துணை

## வெளி இணைப்புகள்
* The Siege on the British Museum website
* The Siege on the ''Encyclopædia Britannica'' website
* The Chronicle Concerning the Early Years of Nebuchadnezzar II 

பகுப்பு:எருசலேம் முற்றுகைகள்
பகுப்பு:கிமு 590கள்
நிக்கல்சனின் நீர்மமானி

**நிக்கல்சனின் நீர்மமானி** (*Nicholson's Hydrometer*) என்பது நீர்ம நிலையிலுள்ள பொருட்களின் ஒப்படர்த்தியைக் காணப் பயன்படும் ஒரு கருவியாகும். இக்கருவி பாரன்கீட் நீர்மமானியின் ஒரு மேம்படுத்தப்பட்ட அமைப்பாகும். வில்லியம் நிக்கல்சன் (1753-1815) என்பவரால் இது அறிமுகப்படுத்தப்பட்டது.

## அமைப்பு
நிக்கல்சனின் நீர்மமானி நீரில் மிதக்கக்கூடிய ஒரு மாறாக் கனவளவுக் கருவியாகும். இக்கருவியில் ஐந்து செமீ விட்டமும் பத்து செமீ உயரமும் கொண்ட ஒர் பொல்லாலான உலோக உருளை உள்ளது. இரு முனைகளும் கூம்பு வடிவிலுள்ளன. மேல்புறக் கூம்பில் ஒரு கம்பி பொருத்தப்பட்டுள்ளது. கம்பியின் மறு முனையில் ஒரு தட்டு உள்ளது. இத்தட்டில் சிறு நிறைகள் வைக்க முடியும். இக்கம்பியில் ஒரு குறி இடப்பட்டுள்ளது. கீழ்ப்பக்க கூம்பில் ஒரு சிறு வாளி இணைக்கப்பட்டு இருக்கிறது. இதில் தேவையான அளவு சிறு ஈயக்குண்டுகள் இடப்பட்டுள்ளன. இதனால் நீரில் மிதக்கவிடும் போது நீர்மமானி செங்குத்தாக மிதக்க முடிகிறது.

## சோதனை
உலர்ந்த நிலையில் நிக்கல்சன் நீர்மமானியின் நிறையினைத் துல்லியமாகக் காணவேண்டும் (W). இந்த நிலையில் மானியை நீரில் மிதக்க விடவேண்டும். தட்டில் தேவையான சிறு நிறைகளை வைத்து தண்டிலுள்ள குறிவரை மூழ்கச் செய்யவேண்டும் (w). இதன்பின்பு ஒப்படர்த்தி காண வேண்டிய நீர்மத்தில் மிதக்கவிட்டு குறிவரை மூழ்க வைத்து நிறையைக் காணவேண்டும் (x).

இப்போது ஒப்படர்த்தி = குறிவரை நீர்மத்தில் மூழ்கத் தேவையான மொத்த நிறை / குறிவரை நீரில் மூழ்கத் தேவையான மொத்த நிறை = (W+x) / (W+w).

## கோட்பாடு
மிதக்கும் பொருளின் நிறையும் அதனால் விலக்கப்படும் நீர்மத்தின் நிறையும் சமமாக இருக்கிறது.

## பாரன்கீட் நீர்மமானி
**பாரன்கீட் நீர்மமானி** (*Fahrenheit hydrometer*): இக்கருவியில் கீழ்பகுதியில் காணப்படும் வாளிக்குப் பதிலாக போதிய சுமை ஏற்றப்பட்ட ஒரு குமிழ் உள்ளது. ஆனால், செயல்பாடு ஒன்றே. இதனை தானியேல் கேப்ரியல் பார்ன்கீட் (1686–1736) என்பவர் கண்டுபிடித்தார்.

## மேற்கோள்கள்

பகுப்பு:ஆய்வுக்கூடக் கருவிகள்
பகுப்பு:அளவிடும் கருவிகள்
எப்டலீன்

**எப்டலீன்** *(Heptalene)* என்பது C12H10 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பல்வளைய ஐதரோ கார்பனான இச்சேர்மம் இரண்டு வளையயெப்டாடிரையீன் வளையங்கள் ஒன்றாக இணைந்து உருவாகிறது. நிலைப்புத்தன்மை இல்லாத இச்சேர்மம் மின் முனைவற்றும் அரோமாட்டிக் தன்மையற்றும் காணப்படுகிறது . எனினும் இந்த ஈரெதிர்மின்னயனி வளைய அமைப்பை உறுதி செய்யும் அக்கிள்சு விதியின் நிபந்தனைகளை நிறைவு செய்கிறது. மேலும் சமதள அமைப்பும் வெப்பஞ்சார்ந்து நிலைப்புத் தன்மையும் கொண்டதாக இச்சேர்மம் காணப்படுகிறது.

## மேற்கோள்கள்

பகுப்பு:நீரகக்கரிமங்கள்
ரைன்கானிசிதிஸ்

***ரைன்கானிசிதிஸ் (Rhinconichthys) *** என்பது ஒரு மீனினமாகும். இவை  கிரீத்தேசியக் காலத்தில் வாழ்ந்தவையாகும்.

இதன் நெருங்கிய இன மீன் பெரிய வெள்ளைச் சுறா ஆகும். இதன் வாய் மிகப் பெரியதாய் பாராசூட் போல விரியக்கூடிய வகையில் இருக்கும். இதன் மூலம் அதிகப்படியான கடல் பாசிகளை வடிகட்டி உண்ண வசதியாக இருந்தது. இதன் புதைபடிமங்கள் மூலம் இவை 100 மில்லியன் ஆண்டுகளுக்கு முற்பட்ட சுராசிக் காலகட்டத்தைச் சேர்ந்தவையாகக் கருதப்படுகின்றன. இப்போதைய இங்கிலாந்தை ஒட்டிய பகுதியில் இந்த மீன்கள் மிகுதியாக இருந்த்தாக தெரிகிறது. இதன் புதைபடிமங்கள் வட அமெரிக்கா, சப்பான் போன்ற பகுதிகளில் தற்போது கிடைத்துள்ளன.

## மேற்கோள்கள்

பகுப்பு:மீன் தொகுதிகள்
பகுப்பு:காலத்தால் அழிந்த மீன்கள்
காட்டுச்சிகை

**காட்டுசிகை** அல்லது *இந்து* (*Senegalia pennata*) என்ற இந்த தாவரம் இருபுற வெடிக்கனி வகையைச் சேர்ந்தது ஆகும். இதன் பூர்வீகம் தெற்கு மற்றும் தென்கிழக்காசியாப் பகுதியாகும். இதன் காய் முடி உதிர்வதைத் தடுத்து செழிப்பாக வளர உதவுகிறது. இதன் பூக்கள் உருண்டையாக மஞ்சள் நிறத்தில் காணப்படுகிறது. இவை அடர்த்தியாக இல்லாது கிளைகளில் விட்டுவிட்டு காணப்படுகிறது. இவற்றின் காய்கள் தடித்தும், நீட்டமாகவும் ஒன்றோடொன்று விதைகளை இணைத்தும் காணப்படுகிறது.

## உபயோகம்
இந்தியாவின் வடகிழக்கு மாநிலமான மணிப்பூரில் இவற்றின் இலைகளை வறுத்து பொடிசெய்து உணவுகளில் பரிமாறுகிறார்கள். மேலும் பர்மா, லாவோஸ், இந்தோனேசியா, மற்றும் தாய்லாந்து போன்ற நாடுகளின் இதன் இளந்தளிரை உணவுகளில் பயன்படுத்துகின்றனர்.

## மேலும் பார்க்க

*Thai vegetables 
*FAO - The Vegetable Sector in Thailand

## மேற்கோள்கள்

பகுப்பு:பூக்கும் தாவரங்கள்
பகுப்பு:கீரைகள்
லூன் திட்டம்

[thumb|குறைந்த செலவில் [ஊதுபை|பலூன்களின் மூலம் இணையத்தை வழங்கும் திட்டத்திற்காக தயாரிக்கப்பட்ட ஊதுபை கிறைஸ்ட்சேர்ச்சில் 2013 சூனில் பறக்கவிடப்பட்டது.]]

**லூன் திட்டம்** (*Project Loon*) என்பது உலகில் இணைய சேவை இல்லாத நாட்டுப்புறங்கள், மற்றும் தொலைவிடக் கிராமங்களுக்கு இணைய சேவை வழங்குவதற்கு கூகுள்-எக்சு நிறுவனத்தினால் ஆரம்பிக்கப்பட்டுள்ள ஓர் திட்டம் ஆகும். வானின் படைமண்டலத்தில் 18 கி.மீ. உயரமளவில் வைக்கப்படும் உயர்-வானிலை பலூன்களை இத்திட்டம் பயன்படுத்துகிறது. இதன் மூலம் 4ஜி-எல்டிஈ வரையான வேகத்துடன் கம்பியில்லா இணைய இணைப்பை வழங்க முடியும்.

இலங்கையில் இத்திட்டம் 2016 பெப்ரவரி 16 ஆம் நாள் ஆரம்பித்து வைக்கப்பட்டது. மூன்று ஊதுபைகள் இலங்கையின் வான்வெளியில் பறக்கவிடப்பட்டது. இவை விமானம் பறக்கும் வான்வெளிக்கும் மேலே உயரத்தின் பறக்கும்படி செய்யப்பட்டது.

## மேற்கோள்கள்

பகுப்பு:கூகுள்
பகுப்பு:இணையத் தேடல்
சிலையுஞ்சில்

**சிலையுஞ்சில்** (*Senegalia polyacantha*) என்பது ஒரு பூக்கும் தாவரம் ஆகும். இவை 25 அடிகள் உயரம் கூட வளரும் தன்மை கொண்டது. இம்மரத்தில் கிளைகள் அதிகம் இருப்பதால் இலத்தீன் மொழியிலிருந்து இதன் பெயர் தருவிக்கப்பட்டுள்ளது.   இம்மரத்தின் பூர்வீகம் ஆப்பிரிக்கா, இந்தியா, மற்றும் இந்திய கடல் பகுதியில் அமைந்துள்ள நாடுகளாகும். ஆனால் இம்மரம் கரிபியன் கடல் பகுதியிலிருந்து அறிமுகப்படுத்தப் பட்டுள்ளதாகக் கூறப்படுகிறது.
## மேற்கோள்கள்

பகுப்பு:பூக்கும் தாவரங்கள்
பகுப்பு:மரங்கள்
எருசலேம் முற்றுகை (கிமு 587)

கிமு 589 இல் புது பாபிலோனியப் பேரரசர் இரண்டாம் நேபுகாத்னேச்சரினால் எருசலேம் மீது முற்றுகை நடத்தப்பட்டு, எருசலம் நகரத்தினதும் அதன் கோயிலினதும் அழிவுக்கு இட்டுச் சென்றது.

## முற்றுகை
கிமு 597 முற்றுகையைத் தொடர்ந்து, புது பாபிலோனியப் பேரரசர் இரண்டாம் நெபுகாத்நேசர்,   யூதேயாவின் அரசனாக 21 வயது செதேக்கியாவை நியமித்தார். ஆயினும் செதேக்கியா பாபிலோனுக்கு எதிராக புரட்சி செய்து, எகிப்திய பாரவோனுடன் கூட்டுச் சேர்ந்தார். இதனால் பதிலுக்கு யூத அரசு மீது நேபுகாத்னேச்சர் படையெடுத்து, கிமு 589 திசம்பரில் எருசலேம் மீது முற்றுகையிட்டார்.

## உசாத்துணை

பகுப்பு:எருசலேம் முற்றுகைகள்
பகுப்பு:கிமு 6-ஆம் நூற்றாண்டு
பகுப்பு:பாபிலோனியா
பிரீடம் 251

**பிரீடம் 251** (*Freedom 251*) என்பது, அதன் அறிமுகத்தின்போது, உலகிலேயே விலைகுறைந்த நுண்ணறிபேசி என விளம்பரப்படுத்தப்பட்ட ஓர் ஆண்டிராயுட்டு நுண்ணறிபேசி ஆகும். இதனை நொயுடாவிலுள்ள இரிங்கிங்கு பெல்சு நிறுவனம் உருவாக்கியுள்ளது.

பிரீடம் 251இற்கான முன்பதிவுகள் பெபிரவரி 18, 2016 அன்றிலிருந்து வழங்கத்தொடங்கப்பட்டன. நொடிக்கு 600000 வரையிலான பார்வைகளைப் பெற்றதால் இந்நாளிலேயே பிரீடம் 251ஐ முன்பதிவு செய்வதற்கான வலைத்தளத்தை அணுகமுடியாத நிலை ஏற்பட்டது. மொத்தமாக, 17.5 மில்லியன் உரூபாய்க்கு முன்பதிவுகள் மேற்கொள்ளப்பட்டன.

## சச்சரவு

பிரீடம் 251இன் வலைத்தளத்தில் அரைவாசி (0.5) நுண்ணறிபேசியை முன்பதிவு செய்யக்கூடியதாக இருந்தது இதன் நம்பகத்தன்மை குறித்த ஐயத்தை எழுப்பியிருந்தது. அட்கொம் ஐக்கான் 4 என்ற சீன நுண்ணறிபேசியே புதிய பெயரில் அறிமுகப்படுத்தப்படுவதாகவும் சச்சரவு எழுந்துள்ளது.

பிரீடம் 251 தொடர்பில் எழுந்த சச்சரவுகளையடுத்து, இரிங்கிங்கு பெல்சு நிறுவனமானது முதல் 30000 வாடிக்கையாளர்களுக்குப் பணத்தைத் திருப்பியளித்து, நுண்ணறிபேசியைப் பெற்றபின் பணத்தை வழங்கும்படி அறிவித்தது.

## மேற்கோள்கள்

## வெளியிணைப்புகள்
* 

பகுப்பு:ஆண்ட்ராய்டு இயக்குதளக் கருவிகள்
பகுப்பு:நகர்பேசிகள்
காஞ்சிபுரம் சித்தீசர் கோயில்

**காஞ்சிபுரம் சித்தீசர் கோயில் (சித்தீசம்)** என வழங்கப்படும் இது, காஞ்சிபுரத்திலுள்ள சிவன் கோயில்களில்  ஒன்றாகும். மேலும் சித்தர்கள் அட்டமாசித்திகைளைப் பெறுவதற்காகச் வழிபட்ட இக்கோயில் பற்றிய குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.

## இறைவர், வழிபட்டோர்
* இறைவர்:    சித்தீசர்.
* வழிபட்டோர்: சித்தர்கள்.

## தல விளக்கம்
சித்தீசத்தின் தல விளக்கம் யாதெனில், இமய மன்னர் மகளார், கம்பை நதிக்கரையில் தவஞ்செய்யும் காலத்தில் மஞ்சட் காப்பினைத் திருமேனியில் திமிர்ந்து முழுகிய வெள்ளப் பெருக்கு நறுமணம் பரந்து பாய்ந்து மஞ்சள்நீர் நதி என்னும் பெயரொடு அயலெலாம் இடங்கொண்டு செல்லும் அளவே கங்கை சடைப் பிரானார் அருளடங்காது மீதுவழியும் மகிழ்ச்சியொடும் சிவலிங்க வடிவாய் அவ்விடத்தே முளைத்தனர்.

அக்காரணத்தால் அவருக்கு ‘மஞ்சள்நீர்க் கூத்தர்’ என்னும் திருப் பெயர் வழங்கினர். நடம்புரியும் திருவடிகளைச் சித்தர் மிகப்பலர் அணைந்து போற்றிப் பெருஞ் சித்திகளைப் பெறுதலினால் பெருமை நிரம்பிய சித்தீசர் என்னும் திருப்பெயரானும் உலகரால் போற்றப்பெறுவர். அவ்வண்ணலார் திருமுன்பில் கிணறு ஒன்றுள்ளது. அத்தீர்த்தத்தில் ஞாயிறு, சனிக்கிழமைகளில் முழுகிப் பெருமானை வணங்கும் வெற்றி வாழ்க்கையர்க்குப் பிறவி நோய் ஓட்டெடுக்கும். இத்தீர்த்தம் சித்த தீர்த்தம் எனப்பெறும். இத்தலம் குயவர் வீதியில் மஞ்சள் நீர்க்கரைக் கண் உள்ளது.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் நடுப்பகுதியான பெரிய காஞ்சிபுரம் எனப்படும் சிவ காஞ்சியின் காமராசர் வீதியில் மஞ்சள்நீர் கால்வாய்கரையில் இக்கோயில் அமைந்துள்ளது. மேலும்  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து வந்தவாசி, உத்திரமேரூர், செங்கல்பட்டு செல்லும் பிரதான சாலையில் ½ கிலோமீட்டர் தொலைவிலுள்ள காஞ்சிபுரம் மாவட்டத்தின் வட்டாட்சியர் அலுவலகத்தின் தென்புலத்தில் இத்தலம் தாபிக்கப்பட்டுள்ளது.

## மேற்கோள்கள்

## புற இணைப்புகள்
* (சித்தீசம்)-சித்தீசர் கோயில் படிமம்
* காஞ்சிபுரம் கோயில்களின் சாலைகள் வரைபடம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
புளும்பொன்டின்

**புளும்பொன்டின்** (*Bloemfontein*, ஆபிரிக்கானா, டச்சு மொழியில் "மலர்களின் ஊற்று" அல்லது "மலரும் ஊற்று") தென்னாப்பிரிக்காவின் மாநிலம் விடுதலை இராச்சியத்தின் தலைநகரமாகும்; தவிரவும் தென்னாப்பிரிக்காவின் மூன்று தலைநகரங்களில் ஒன்றாகும்—தென்னாப்பிரிக்க நீதித்துறையின் தலைநகரமாகும்; மற்ற இரு தலைநகரங்கள்  சட்டப் பேரவை உள்ள கேப் டவுன் மற்றும் நிர்வாகத் தலைநகரமான பிரிட்டோரியா ஆகும்.

புளும்பொன்டினில்  உரோசாக்கள் மிகுதியாக விளைவதாலும் ஆண்டுதோறும் இங்கு உரோசா விழா நடப்பதாலும் இந்நகரம் பரவலாகவும் கவித்துவமாகவும் "உரோசாக்களின் நகரம்" என அறியப்படுகின்றது. சோத்தோ மொழியில் இந்நகரம் *மாங்கவுங்* எனப்படுகின்றது; இதற்கு  "சிவிங்கிப்புலிகளின் இடம்" எனப் பொருள்படும். 2011இலிருந்து மாங்கவுங் பெருநகராட்சியின் பகுதியாக புளும்பொன்டின் உள்ளது.

புளும்பொன்டின் ஆட்கூறுகளில் கடல் மட்டத்திலிருந்து  உயரத்தில் புல்வெளிப் பிரதேசத்தில் அமைந்துள்ளது.  இந்த நகரத்தின் மக்கள்தொகை 369,568 ஆகவும், மாங்கவுங் நகராட்சியின் மக்கள்தொகை 645,455 ஆகவும் உள்ளது.
## வரலாறு
புளும்பொன்டின்  எச். டக்ளசு வார்டன் என்பவரால் தளபதி 1846இல் நிறுவப்பட்டது. இது ஒரு படைத்துறைக் கோட்டையாகவும் வாழுமிடமாகவும் உருவாக்கப்பட்டது. 1848–54 காலத்து பிரித்தானியக் கட்டுப்பாட்டிலிருந்த ஆரஞ்சு ஆறு இராச்சிய  அரசின் ஆட்சி மையமாக விளங்கியது; தற்போதைய ஆரஞ்சு விடுதலை இராச்சியத்தின் (சுருக்கமாக விடுதலை இராச்சியம் எனவும் அறியப்படுகின்றது) தலைநகரமாகவும் விளங்குகின்றது.

1910இல் புளும்பொன்டின் தென்னாப்பிரிக்க நீதித்துறையின் தலைமையிடமானது. இங்கு பல அரசுக் கட்டிடங்களும் மருத்துவமனைகளும் பள்ளிகளும் உள்ளன.
## புவியியலும் வானிலையும்

புளும்பொன்டின்  மத்திய தென்னாப்பிரிக்காவில் அமைந்துள்ளது. தென்னாப்பிரிக்காவின் ஈரப்பதம் இல்லாத நிலப்பகுதியாக உள்ளது. புளும்பொன்டினைச் சுற்றிலும் சிறு குன்றுகள் உள்ளன. இந்நிலப்பகுதியில் பெரும்பாலும் புல் வளர்கின்றது. வெப்பமானக் கோடைக்காலத்தையும் மிதமான குளிர்காலத்தையும்  கொண்டுள்ளது; ஆகத்து 2006இல்  பனித்தூவி பொழிந்தது.

## பொருளியல்நிலை
நகரின் பொருளியல் பெரும்பாலும் அடைக்கப்பட்ட பழம், கண்ணாடி பொருட்கள், தளபாடம், நெகிழிகள், மற்றும் இரும்புவழிப் போக்குவரத்து பொறியியலை அடிப்படையாகக் கொண்டுள்ளது. நகரின் வடகிழக்கில் 160 கி.மீ. (100 மைல்) தொலைவில் தங்கக் களங்கள் கண்டறியப்பட்டதை அடுத்து 20-ஆம் நூற்றாண்டின் மத்தியில் நகரின் பொருளியல் வளர்ச்சி விரைவாக இருந்தது.  ஆரஞ்சு ஆறு திட்டமும் பொருளியல் வளர்ச்சிக்கு பெரிதும் உதவியது. இத்திட்டத்தின் பயனாக  அனல்மின்சாரமும் நீர்பாசனத்திற்கும்  மனிதருக்கும் நீரும் கிடைக்கின்றது.
## விளையாட்டுக்கள்
புளும்பொன்டினின் பரவலான உடல் திறன் விளையாட்டுக்களாக  காற்பந்தாட்டம், ரக்பி, துடுப்பாட்டம் உள்ளன. 2010இல் பன்னாட்டுக் காற்பந்துச் சங்கங்களின் கூட்டமைப்பின் உலகக்கோப்பை சில ஆட்டங்கள் இங்கு நடந்துள்ளன.
## புளும்பொன்டினின் புகழ்பெற்ற மக்கள்
* புகழ்பெற்ற  மெய்வல்லுனர் சோலா பஃட்
* மொழியறிவியல் அறிஞரும் *[[த லோட் ஒவ் த ரிங்ஸ்]]* புதினத்தின் எழுத்தாளருமான  ஜே. ஆர். ஆர். டோல்கீன்

## மேற்சான்றுகள்

## வெளி இணைப்புகள்

* 
* Bloemfontein The official Mangaung Local Municipality website
* 

பகுப்பு:தென்னாப்பிரிக்க நகரங்கள்
பகுப்பு:ஆப்பிரிக்கத் தலைநகரங்கள்
எருசலேம் முற்றுகை (கிமு 63)

**எருசலேம் முற்றுகை** பெரிய பொம்பேயின் கிழக்கு படையெடுப்பு காலத்தில் இடம் பெற்றது. மக்கபேயர் அரசுக்காக ஆட்சி அமைப்பதில் ஏற்பட்ட சண்டையில் தலையிட பொம்பே அழைக்கப்பட்டார். இவருடைய எருசலேம் மீதான வெற்றி, யூத சுதந்திரத்தை முடிவுக்குக் கொண்டு வந்து உரோமைக் குடியரசுவிற்கும் யூதேயாவிற்கும் இடையிலான ஒத்துழைப்பையும் முடிவுக்குக் கொண்டு வந்தது.

## முற்றுகை
பொம்பே எருசலேமுக்கு வந்தபோது, அவர் நகரத்தை மேற்பார்வையிட்டார்:

## உசாத்துணை

பகுப்பு:கிமு 63
பகுப்பு:எருசலேம் முற்றுகைகள்
விடுதலை இராச்சியம் (தென்னாப்பிரிக்க மாகாணம்)

**விடுதலை இராச்சியம்** (*Free State*, 1995க்கு முன்னர் **ஆரஞ்சு விடுதலை இராச்சியம்**) தென்னாப்பிரிக்காவின் ஒன்பது மாகாணங்களில் ஒன்றாகும். இதன் தலைநகரம்  புளும்பொன்டின், தென்னாப்பிரிக்காவின் நீதித்துறை தலைநகரமாகவும் விளங்குகின்றது.  இது வரலாற்றின் பல்வேறு காலகட்டங்களில் ஆரஞ்சு விடுதலை இராச்சியமாகவும் போயர் குடியரசாகவும் பின்னாளில் ஆரஞ்சு விடுதலை இராச்சிய மாநிலமாகவும் இருந்துள்ளது. 1994இல் பந்துசுத்தானைப் பிரித்து தென்னாப்பிரிக்காவுடன் இணைத்தபோது இதன் தற்போதைய எல்லைகள் வரையறுக்கப்பட்டன.  துவக்கத்தில் தென்னாப்பிரிக்காவில் இருந்த நான்கு மாநிலங்களில் இதுவும் ஒன்றாக இருந்தது.

## மேற்சான்றுகள்

## வெளி இணைப்புகள்

* Free State Provincial Government
* Free State Tourism Authority

பகுப்பு:தென்னாப்பிரிக்காவின் மாகாணங்கள்
ஆரஞ்சு விடுதலை இராச்சியம்

**ஆரஞ்சு விடுதலை இராச்சியம்** (*Orange Free State*  சுருக்கமாக **OVS**) 19ஆவது நூற்றாண்டின் இரண்டாம் பகுதியில் தெற்கத்திய ஆப்பிரிக்காவில் இருந்த தன்னாட்சி பெற்ற போயர் குடியரசாகும்; இது பின்னாளில் பிரித்தானிய ஆரஞ்சு ஆறு குடியேற்றமாகவும்  தென்னாபிரிக்க ஒன்றியத்தில் ஓர் மாநிலமாகவும் இருந்தது.  தற்போதுள்ள  விடுதலை இராச்சியத்தின் முன்னோடியாக இது இருந்தது. ஆரஞ்சு ஆற்றுக்கும் வால் ஆற்றுக்கும் இடையேயான இதன் எல்லைகளை 1848இல் பெரிய பிரித்தானியா மற்றும் அயர்லாந்தின் ஐக்கிய இராச்சியம் தீர்மானித்தது; இதனை *ஆரஞ்சு ஆறு கோன்மை* என அறிவித்து புளும்பொன்டின் நகரில் தனது அரசப் பிரதிநிதியை நிறுவியது.

## மேற்சான்றுகள்

பகுப்பு:தென்னாபிரிக்காவின் வரலாறு
எருசலேம் முற்றுகை (கிமு 37)

முதலாம் ஏரோதுவின் **எருசலேம் முற்றுகை** யூதேயாவின் முடியை பாதுகாத்துக் கொள்வதற்கான இறுதி நகர்வாக அமைந்தது. மார்க் அன்ரனியால் வழங்கப்பட்ட உரோமப் படைகளின் உதவியினால், ஏரோது நகரத்தைக் கைப்பற்றி, இரண்டாம் அன்டிகோனசைத் தோற்கடித்து, மக்கபேயர் அரசு ஆட்சியை முடிவுக்குக் கொண்டு வந்தார். இந்த முற்றுகை ஜொசிஃபஸ், டியோ கசியஸ் ஆகியோரின் எழுத்துகளில் காணப்படுகிறது.

## உசாத்துணை

பகுப்பு:எருசலேம் முற்றுகைகள்
பகுப்பு:கிமு 1-ஆம் நூற்றாண்டு
கதலை

**கதலை** (*Sisal*) அல்லது (*AGAVE SISALANA*) என்ற இந்த தாவரம் ஒரு பூக்கும் தாவரம் ஆகும். இத்தாவரத்தின் பூர்வீகம் தெற்கு மெக்சிக்கோவாக இருந்தாலும் பல நாடுகளில் பயிரிடப்படுகிறது. இதன் கனியிலிருந்து கிடைக்கும் இழை பல வகைகளிலும் பயன்படுகிறது. இதன் தண்டுப் பாகத்திலிருந்து கிடைக்கும் நார் போன்ற பகுதி சணல் உற்பத்திக்கு பயன்படுகிறது. கயிறு தயாரிப்பில் இத்தாவரம் முக்கியப் பங்கு வகிக்கிறது. மேலும் காகிதம், தரைவிரிப்பு, மிதியடி போன்றவையும் உற்பத்தி செய்ய பயன்படுகிறது.

## மேற்கோள்கள்

பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
அபெர்தீன் நகரியம், நியூ செர்சி

**﻿அபெர்தீன் நகரியம்** ( Aberdeen Township ) என்பது ஐக்கிய அமெரிக்க நாடுகளில் அமைந்துள்ள நியூ செர்சி மாநிலத்தின் மொன்மவுத் கவுன்டியில் அமைந்துள்ள ஒரு நகரியம் ஆகும்.

## பரப்பளவு
2010இன் மதிப்பீட்டின் அடிப்படையில் இது 7.77 சதுர கிலோ மீற்றர் பரப்பளவைக் கொண்டுள்ளது.இதில்  5.45 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 2.33 சதுர கிலோ மீற்றர் பிரதேசம் நீரினால் சூழப்பட்டுள்ளது.

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை  18,210 ஆகும். ﻿அபெர்தீன் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு  18,210 குடிமக்கள் ஆகும். 

## மேற்கோள்கள்

பகுப்பு:மொன்மவுத் மாவட்ட நகரங்கள்
பிரீகோல்ட், நியூ செர்சி

**பிரீகோல்ட்** ( Freehold ) என்பது ஐக்கிய அமெரிக்க நாடுகளில் அமைந்துள்ள நியூ செர்சி மாநிலத்தின் மொன்மவுத் கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.

## பரப்பளவு
2010இன் மதிப்பீட்டின் அடிப்படையில் இது 1.95 சதுர கிலோ மீற்றர் பரப்பளவைக் கொண்டுள்ளது.இதில் மொத்த பரப்பான 1.95 சதுர கிலோ மீற்றரும் நிலத்தினாலேயே சூழப்பட்டுள்ளது. இங்கு நீரினால் சூழப்பட்ட பிரதேசமே இல்லை.

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை  12,052 ஆகும். பிரீகோல்ட் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு  12,052 குடிமக்கள் ஆகும். 

## மேற்கோள்கள்

பகுப்பு:மொன்மவுத் மாவட்ட நகரங்கள்
தென்னாப்பிரிக்காவின் மாகாணங்கள்

தென்னாப்பிரிக்கா ஒன்பது **மாகாணங்களாகப்** பிரிக்கப்பட்டுள்ளது. துவக்கத்தில் நான்கு மாகாணங்கள் இருந்தன. 1994ஆம் ஆண்டு பொதுத் தேர்தலுக்கு முன்னதாக பந்துசுத்தான்கள் என்றழைக்கப்பட்ட, தென்னாபிரிக்காவின் இனவொதுக்கல் கொள்கையால் கறுப்பின  பழங்குடியினருக்கென ஒதுக்கப்பட்டிருந்த,  நிலப்பகுதிகளும் ஒருங்கிணைக்கப்பட்டு இந்த நான்கு மாகாணங்கள் ஒன்பது மாகாணங்களாக பிரிக்கப்பட்டன.  தென்னாப்பிரிக்க அரசியலமைப்பின் 12வது, 13வது, 16வது சட்டத்திருத்தங்கள் இவற்றில் ஏழு மாகாணங்களின் எல்லைகளை மாற்றியமைத்தன.

## தற்போதைய மாகாணங்கள்

**அடிக்குறிப்புகள்:**
: † இந்தத் தரவுகளில் பிரின்சு எட்வர்டு தீவுகள் சேர்க்கப்படவில்லை (, நிரந்தமாக வாழ்பவர்கள் எவருமிலர்); இத்தீவுகள்  அந்தாட்டிக்காவின் வடக்கே இந்தியப் பெருங்கடலில்  உள்ள பகுதிகளாகும். இவை சட்ட, தேர்தல் காரணங்களுக்காக மேற்கு கேப் மாகாணத்தின் அங்கமாக உள்ளன. 
: ‡ 1994இலிருந்து 2004 வரை பீட்டர்சுமாரிட்சுபர்கும் உலுண்டியும்  இணையாக குவாசுலு-நதால் மாகாணத்தின் தலைநகரமாக இருந்தன.

## மேற்சான்றுகள்

பகுப்பு:தென்னாப்பிரிக்காவின் மாகாணங்கள்
கேப் மே பொயின்ட், நியூ செர்சி

**கேப் மே பொயின்ட்** ( Cape May Point ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கேப் மே கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.

## பரப்பளவு
2010இன் மதிப்பீட்டின் அடிப்படையில் இது 0.31 சதுர கிலோ மீற்றர் பரப்பளவைக் கொண்டுள்ளது. இதில் 0.30 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.02 சதுர கிலோ மீற்றர் பிரதேசம் நீரினால் சூழப்பட்டுள்ளது.

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 291 ஆகும். கேப் மே பொயின்ட் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு  984.5 குடிமக்கள் ஆகும். 

## மேற்கோள்கள்

பகுப்பு:கேப் மே மாவட்ட நகரங்கள்
பிளிமத், மொன்செராட்

**பிளிமத்** (*Plymouth*) மேற்கிந்திய தீவுகளிலுள்ள சிறிய அண்டிலிசு தொடரின் லீவர்டு தீவுகளில் அமைந்துள்ள பிரித்தானிய கடல் கடந்த மண்டலமான மொன்செராட்டின் தலைநகரமாக விளங்கிய நகரமாகும். 1995 இல், இங்கு ஏற்பட்ட அதிகளவான எரிமலைச் சீற்றங்களால் இந்நகரம் கைவிடப்பட்டது. பல நூற்றாண்டுகளாக, தீவின் ஒரே நுழைவிடமாக இவ்விடம் இருந்தது. தற்போதும் மொன்செராட்டின் சட்டப்படியான தலைநகரமாக பிளிமத் உள்ளது.

## வரலாறு
### எரிமலைத் தாக்கம்

1995 ஆம் ஆண்டு ஜூலை மாதத் துவக்கத்தில், மொன்செராட்டின் சொஃபிரியர் எரிமலைச் சீற்றம் பெரியளவில் பலமுறை தொடர்ந்து நிகழ்ந்தது.  தலைநகரம் பிளிமத் உட்பட்ட தெற்கு மொன்செராட்டின் பல பகுதிகள் சாம்பற் பொழிவுக்குகாளானது. இதனால் பிளிமத் நகரம் ஆபத்தான நிலையில் இருந்தது. ஆகஸ்டு 21, 1995 இல் சாம்பற்பொழிவு தொடர்ந்தது. அதே ஆண்டு திசம்பரில் பாதுகாப்பிற்காக, பிளிமத் நகர மக்கள் பாதுகாப்பிற்காக அந்நகரிலிருந்து அகற்றப்பட்டனர். சில மாதங்கள் கழித்து மீண்டும் மக்கள் அந்நகருக்குத் திரும்பிவர அனுமதிக்கப்பட்டனர். ஆனால் ஜூன் 25, 1997 இல் பேரளவில் நிகழ்ந்த எரிமலைப்பாறை எழுச்சியால் மக்கள் மீண்டும் அங்கிருந்து வெளியேற்றப்பட்டனர்.

பலமுறைத் தொடர்ந்த சீற்றங்களால்  ஆழத்திற்குப் புதைந்து நகரின் 80% பகுதி அழிந்து போனது. எரிமலைச் சீற்றத்தின் பாதிப்பிலிருந்து நகரத்தை மீட்டெடுக்க இயலாத நிலையில் அங்கு மக்கள் வாழ முடியவில்லை பிளிமத் நகரம் கைவிடப்பட்டு, தொடர் எரிமலை வெடிப்புகளின் காரத்தால், தீவின் தெற்குப்பகுதியின் பாதியளவு நீக்கப்பட்ட மண்டலமாக அறிவிக்கப்பட்டது. சட்டபூர்வமான தலைநகரமாக பிளிமத் நகரம் இருந்தபோதும், தீவின் அரசாங்கம் பிராதெக்கு மாற்றப்பட்டது.

### காலநிலை

## மேற்கோள்கள்

## வெளியிணைப்புகள்

* Video of Plymouth from a MVO helicopter on 24 August 2012

பகுப்பு:பிரித்தானிய கடல்கடந்த மண்டலங்கள்
கிழக்கு கேப்

**கிழக்கு கேப்** (*Eastern Cape*) தென்னாப்பிரிக்காவின் ஒன்பது மாகாணங்களில் ஒன்றாகும். இதன் தலைநகரம்  பிஷோ ஆகும்; ஆனால் இம்மாகாணத்திலுள்ள மிகப்பெரும் நகரங்களாக  எலிசபெத் துறைமுகம் நகரும் கிழக்கு இலண்டனும் உள்ளன. இந்த மாகாணம் 1994இல்  சோசா தாயகங்களான டிரான்சுகெய்யையும் சிசுக்கெய்யையும் முந்தைய கேப் மாகாணத்தின் கிழக்குப் பகுதிகளுடன் இணைத்து உருவாக்கப்பட்டதாகும். 1820களில் வந்திறங்கிய குடியேற்றக்காரர்களின் தாயகமாகவும் மத்திய, கிழக்கு பகுதிகள் சோசா பழங்குடியினரின் வழமையான வசிப்பிடமாகவும் உள்ளன. இந்த மாகாணத்தில் பல புகழ்பெற்ற தென்னாப்பிரிக்க அரசியல்வாதிகள் பிறந்துள்ளனர்: நெல்சன் மண்டேலா, ஓலிவர் டாம்போ, வால்டர் சிசுலு, கோவன் எம்பெகி, ரேமாண்டு எம்லபா, இராபர்ட் மங்கலிசோ சோபுக்வெ, கிரிசு ஹானி, தாபோ உம்பெக்கி, ஸ்டீவ் பைக்கோ, பன்டு ஹோலோமிசா, சார்லசு கோக்லன் அவர்களில் சிலராவர்.
## மேற்சான்றுகள்

## வெளி இணைப்புகள்
*கிழக்கு கேப் தேசிய அரசு தகவல் 
*கிழக்கு கேப் மாகாண அரசு
*கிழக்கு கேப் சமூக-பொருளியல் கலந்தாய்வு மன்றம்
*கிழக்கு கேப் வளர்ச்சி நிறுவனம்
*www.queenstown.org.za 

பகுப்பு:தென்னாப்பிரிக்காவின் மாகாணங்கள்
ஆச்சார்யா நரேந்திர தேவ் நகர் தொடருந்து நிலையம்

**ஆச்சார்யா நரேந்திர தேவ் நகர் தொடருந்து நிலையம்** *(Acharya Narendra Dev Nagar railway station)* என்பது உத்தரப் பிரதேச மாநிலம், பைசாபாத் மாவட்டத்தில் உள்ள ஒரு சிறிய தொடருந்து நிலையம் ஆகும். பைசாபாத் நகரத்திற்கு  உதவுகின்ற இத்தொடருந்து நிலையம் ஆங்கிலத்தில் ACND என்று சுருக்கமாகக் குறிக்கப்படுகிறது.   இங்கு இரண்டு நடைமேடைகள் போதுமான  நீர் மற்றும் சுகாதார வசதிகள் உள்ளிட்ட பல வசதிகள் இல்லாமல் இருக்கின்றன. இந்தச் சிறிய தொடருந்து  நிலையம்  நகரின் மையத்தில் உள்ள சந்தைக்கு அருகில் அமைந்துள்ளது.  பைசாபாத் நகரை அடைவதற்கு உதவும்  மற்றொரு நிலையமாக ஆச்சார்யா நரேந்திர தேவ் நகர் தொடருந்து நிலையம் உள்ளது

## மேற்கோள்கள்
.

பகுப்பு:இந்தியத் தொடருந்து நிலையங்கள்
பகுப்பு:உத்தரப் பிரதேசத் தொடருந்து நிலையங்கள்
பர்த்வான் கோட்டம்

**பர்த்வான் கோட்டம், மேற்கு வங்காளம்** (Burdwan Division), கிழக்கு இந்தியாவின் மேற்கு வங்காளம், 
மாநிலம் நிர்வாக வசதிக்காக மூன்று கோட்டங்களாக பிரிக்கப்பட்டுள்ளது. அவைகள்   வர்தமான் கோட்டம், ஜல்பைகுரி கோட்டம் மற்றும் இராஜதானி கோட்டம் (Presidency Division) ஆகும். 

பர்த்வான் கோட்டம் 9 மாவட்டங்களைக் கொண்டது. அவைகள்: 
# பாங்குரா மாவட்டம்
#  கிழக்கு மிட்னாபூர் மாவட்டம்
# மேற்கு மிட்னாபூர் மாவட்டம்
# ஜார்கிராம் மாவட்டம்
# பிர்பூம் மாவட்டம்
# கிழக்கு பர்த்வான் மாவட்டம்
# மேற்கு வர்த்தமான் மாவட்டம்
# ஹூக்லி மாவட்டம் 
#  புருலியா மாவட்டம் 

## இதனையும் காண்க
* ஜல்பைகுரி கோட்டம்
* இராஜதானி கோட்டம்

## மேற்கோள்கள்

*
கடெங்

**கடெங்** (*Gauteng*) தென்னாப்பிரிக்காவின் ஒன்பது மாகாணங்களில் ஒன்றாகும். கடெங் என்றால் உள்ளூர் மொழியில் *தங்கம்* எனப் பொருள்படும். 1994இல் ஏப்ரல் 27 அன்று நிகழவிருந்த முதல் அனைத்து இன பொதுத்தேர்தலுக்கு முன்பாக பழைய டிரான்சுவால் மாகாணத்திலிருந்து உருவாக்கப்பட்டதாகும். இது துவக்கத்தில் பிரிட்டோரியா–விட்வாட்டர்சுட்ராண்டு–வெரீனிகிங் (PWV) என அழைக்கப்பட்டது; திசம்பர் 1994இல் "கடெங்" எனப் பெயரிடப்பட்டது.

ஹைவெல்டில் அமைந்துள்ள கடெங் தென்னாப்பிரிக்காவின் மிகச் சிறிய மாகாணமாகும். நாட்டின் மொத்த நிலப்பரப்பில் 1.5% தான் கடெங் உள்ளது. இருப்பினும், இது மிகவும் நகரியமயமாக்கப்பட்டுள்ளது; நாட்டின் மிகப் பெரும் நகரமான ஜோகானஸ்பேர்க், நிர்வாகத் தலைநகரமான பிரிட்டோரியா, மற்றும் பிற தொழிலக பகுதிகள் இங்குள்ளன. , இதன் மக்கள்தொகை கிட்டத்தட்ட 13.2&nbsp;மில்லியன் ஆகும்;  தென்னாப்பிரிக்காவிலேயே மிகவும் மிகுந்த மக்கள்தொகை கொண்ட மாகாணமாகும்.
## மேற்சான்றுகள்

## வெளி இணைப்புகள்
*Gauteng Provincial Government 
*Gauteng Tourism Authority
*Mashatile elected to lead Gauteng

பகுப்பு:தென்னாப்பிரிக்காவின் மாகாணங்கள்
எருசலேம் முற்றுகை (614)

**எருசலேம் முற்றுகை** சசானியப் பேரரசின் 614 ஆம் ஆண்டு முற்றுகையின் பின், பைசாந்திய-சசானியப் போர் (602–628) காலத்தில் இடம்பெற்றது. பாரசீக இரண்டாம் கோஸ்ரவு கிட்டிய கிழக்கில் பைசாந்திய கட்டுப்பாட்டுப் பகுதிகளை வெற்றி கொள்ள தளபதி சாகர்பாராஸ் என்பவரை நியமித்தார். அந்தியோக்கு சண்டை (613) வெற்றியைத் தொடர்ந்து, சாகர்பாராஸ் மாகாணத் தலைநகர் செசாரியாவை (614) முற்றுகையிட்டார்.

## இவற்றையும் பார்க்க
* யூத-உரோமைப் போர்கள்

## மேற்கோள்கள்

## முதன்மை மூலங்கள்
* Antiochus Strategos, ''The Capture of Jerusalem by the Persians in 614 AD'', F. C. Conybeare, English Historical Review 25 (1910) pp.&nbsp;502–517.
* ''Sebeos chapter 24'', [Robert Bedrosian]
* ''Sefer Zerubbabel'', [John C. Reeves. University of North Carolina at Charlotte.]

பகுப்பு:எருசலேம் முற்றுகைகள்
பகுப்பு:6-ஆம் நூற்றாண்டு
வடக்கு கேப்

**வடக்கு கேப்** (*Northern Cape*)  தென்னாப்பிரிக்காவின் ஒன்பது மாகாணங்களில் பரப்பளவில் மிகப் பெரியதும் மிகக் குறைந்த மக்கள்தொகை உடையதுமான மாகாணம் ஆகும். 1994ஆம் ஆண்டில் மாகாணங்கள் சீரமைக்கப்பட்டபோது பழைய கேப் மாகாணம் பிரிக்கப்பட்டு இது உருவானது. இந்த மாகாணத்தின் தலைநகரமாக கிம்பர்லி உள்ளது. இந்த மாகாணத்தில்  கலகாரிப் பாலைவனப் பகுதியிலுள்ள கலகாரி ஜெம்சுபொக் தேசியப் பூங்கா அமைந்துள்ளது; எல்லை கடந்த உய்வகப் பூங்காவான இதனை போட்சுவானாவுடன் பகிர்கின்றது. மேலும் இங்கு ஆக்ராபிசு அருவியும் கிம்பர்லி வைரச் சுரங்கங்களும் அலெக்சாண்டர் விரிகுடாவும் உள்ளன.  இதன் மேற்குப் பகுதியான நமாக்குவாலாந்து சிறுமலர்களுக்கு புகழ்பெற்றது. தெற்கில் கிரேட் காரூவிலுள்ள டெ ஆர், கோல்சுபெர்கு நகரங்கள்,  ஜோகானஸ்பேர்க், கேப் டவுன், எலிசபெத் துறைமுகம் நகரங்களுக்கு செல்வதற்கான போக்குவரத்து மையங்களாக  உள்ளன. வடகிழக்கில், *[[குருமன்]]* நகரமும் அங்குள்ள "குருமன் கண்" எனப்படும் இயற்கை நீருற்றும் இயற்கை எழில்மிக்க இடங்களாகும்; இங்குதான் 1821இல் முதல் சமயப் பரப்புரை நிலையம் நிறுவப்பட்டது. இம்மாகாணத்தில்  ஆரஞ்சு ஆறு ஓடுகின்றது; இது  தென்கிழக்கில் விடுதலை இராச்சியத்திற்கும் வடகிழக்கில் நமீபியாவிற்கும் எல்லையாக  விளங்குகின்றது. இந்த ஆற்றுப் பாசனத்தால் உப்பிங்டன் அருகே திராட்சைத் தோட்டங்கள் வளர்க்கப்படுகின்றன. 

மற்றெந்த மாகாணத்தை விட இங்கு ஆபிரிக்கான மொழி பேசுவோர் பெரும்பான்மையினராக உள்ளனர்.  இந்த மாகாணத்தின் நான்கு அலுவல் மொழிகளாக ஆபிரிகானா, சுவானா, சோசா, மற்றும் தென்னாப்பிரிக்க ஆங்கிலம் உள்ளது. சில பழங்குடியினர்  நாமா, இக்வே போன்ற  உள்ளூர் மொழிகளைப் பயன்படுத்துகின்றனர்.
## மேற்சான்றுகள்

பகுப்பு:தென்னாப்பிரிக்காவின் மாகாணங்கள்
புதின எழுத்தாளர்

**நாவலாசிரியர்** என்பவர் பெரும்பாலும் புதினங்களை  ஆக்கும் எழுத்தாளர் ஆவார். இவர் புனைக்கதை, புனைவிலி போன்ற பிறவகை ஆக்கங்களையும் படைக்கக்கூடும்.. சிலர் தொழில்முறை நாவலாசிரியர்களாக உள்ளனர்; இவர்களது வாழ்வாதாரமாக அவர்கள் எழுதும் புதினங்கள் அமைகின்றன. மற்றும் சிலர் இதனை துணை ஆதாரமாகவோ, பொழுதுபோக்காகவோ  கொண்டுள்ளனர். தங்களது முதல் புதினத்தை அச்சிடுவதற்கு பெரும்பாலோர் மிகவும் போராட வேண்டியுள்ளது. ஆனால் ஒருமுறை அச்சேறி அங்கீகரிக்கப்பட்டால் தொடர்ந்து தமது படைப்புக்களை அச்சேற்றுவது எளிதாக உள்ளது. வெகுசிலர்  குறிப்பிடத்தக்க இலக்கியவாதிகளாக ஏற்கப்பட்டு  பணமும் புகழும் ஈட்டுகின்றனர். வாரப் பத்திரிகைகளிலும் மாதப் பத்திரிகைகளிலும் தங்கள் புதினத்தை அச்சிடுவோரும் உள்ளனர்.

பகுப்பு:இலக்கியம்
பகுப்பு:தொழில்கள்
மேற்கு கேப்

**மேற்கு கேப்** (*Western Cape*) தென்னாப்பிரிக்காவின் ஒன்பது  மாகாணங்களில் ஒன்றாகும். 1994ஆம் ஆண்டு மேற்கொள்ளப்பட்ட சீர்திருத்தங்களின்படி முன்னாள் கேப் மாகாணத்திலிருந்து இது உருவாக்கப்பட்டது. இது நாட்டின் தென்மேற்குப் பகுதியில் அமைந்துள்ளது. ஒன்பது மாகாணங்களில் இது  மக்கள்தொகை, பரப்பளவு ஆகியவற்றில் நான்காவது பெரிய மாகாணமாக உள்ளது.    பரப்பளவுள்ள இம்மாகாணத்தின் மக்கள்தொகை 5.8 மில்லியன் ஆகும். இந்த மக்கள்தொகையில் மூன்றுக்கு இரண்டு பங்கினர்  தலைநகரமான கேப் டவுன் பெருநகரப் பகுதியில் வாழ்கின்றனர்.
## மேற்சான்றுகள்

பகுப்பு:தென்னாப்பிரிக்காவின் மாகாணங்கள்
தொடர் விரிவு

கணிதத்தில், **தொடர் விரிவு** (*series expansion*) என்பது அடிப்படை கணிதச் செயல்களால் (கூட்டல், கழித்தல், பெருக்கல், வகுத்தல்) விவரிக்க முடியாத ஒரு சார்பினைக் கணக்கிடும் முறையாகும்.

அவ்வாறு கணக்கிடும்போது கிடைக்கும் *[[தொடர் (கணிதம்)|தொடரை]]* முடிவுறு உறுப்புகளைக் கொண்டதாக மட்டுப்படுத்திச் சார்பினை தோராயப்படுத்தலாம். தொடரில் எடுத்துக்கொள்ளப்படும் உறுப்புகளின் எண்ணிக்கை குறைந்தளவாக இருப்பதைப் பொறுத்து தோராயமாக்கப்படல் எளிதாகும்.

## எடுத்துக்காட்டுகள்

* டெய்லர் தொடர்: 
:ஒரு சார்புக்கு, தனிப்பட்டதொரு புள்ளியில் காணப்படும் வகைக்கெழுக்களில் அமைந்த அடுக்குத் தொடராகும்
:: \frac{1}{1-x} = \sum_{n=0}^\infty x^n = 1 + x + x^2 + x^3 + \cdots,
:: e^x = \sum_{n=0}^\infty \frac{x^n}{n!} = 1 + x + \frac{x^2}{2!} + \frac{x^3}{3!} + \cdots,
:: \sin(x) = \sum_{n=0}^\infty \frac{(-1)^n x^{2n+1}}{(2n+1)!} = x - \frac{x^3}{3!} + \frac{x^5}{5!} - \frac{x^7}{7!}+\cdots,

* மெக்லாரின் தொடர்: 
:டெய்லர் தொடரின் ஒரு சிறப்பு வகையாகும். இதில் சார்பின் வகைக்கெழுக்கள் பூச்சியத்தில் காணப்படுகின்றன

* லாரெண்ட் தொடர்: 
:எதிர்ம அடுக்குகளுக்கு நீட்டிக்கப்பட்ட டெய்லர் தொடர்
::1 + x^{-1} + x^{-2} + \cdots

* டிரிழ்ச்லெட் தொடர்: 
:இது எண் கோட்பாட்டில் பயன்படுத்தப்படுகிறது.
::\zeta(s)=\sum_{n=1}^{\infty} \frac{1}{n^s}, (ரீமன் இசீட்டா சார்பியம்)

* ஃபூரியே தொடர்: 
:காலமுறைச் சார்புகளை சைன், கொசைன்களில் அமைந்த தொடராகத் தருகிறது.

* நியூட்டேனியத் தொடர்
::f(s) = \sum_{n=0}^\infty (-1)^n {s\choose n} a_n = \sum_{n=0}^\infty \frac{(-s)_n}{n!} a_n

## மேற்கோள்கள்
*"Series Expansion." From MathWorld--A Wolfram Web Resource, created by Eric W. Weisstein.

## வெளியிணைப்புகள்
*SERIES EXPANSION

பகுப்பு:இயற்கணிதம்
பகுப்பு:பல்லுறுப்புக் கோவைகள்
திருவோட்டுக்காய்

“திருவோட்டுக்காய்” (*Calabash Tree*) என வழங்கப்படும் சிறுமரம் *கிரெசென்சியா குஜெட்* (*Crescentia cujete*) என்ற தாவரவியல் பெயரால் வழங்கப்படுகிறது. இத்தாவரம் பிக்னோனேசியே என்னும் தாவரக் குடும்பத்தைச் சார்ந்தது.  தென் அமொpக்காவின் வெப்ப மண்டல மற்றும் மிதவெப்ப மண்டல பகுதிகளைத் தாயகமாகக் கொண்டது. கிரெசென்சியா போசனத்தில் ஏழு சிற்றினங்கள் காணப்பட்டாலும் கிரெசென்சியா குஜெட் என்னும் சிற்றினம் அதன் அழகியல் மதிப்பு காரணமாக இந்தியாவில் அறிமுகப்படுத்தப்பட்டு பிரபலமடைந்து வருகிறது.

திருவோட்டுக்காய் மரம் சிறியதாகவும் 10 மீட்டர் உயரம் வரை வளரும் தன்மை கொண்டதாகவும் நேரான தண்டுடனும் அகன்ற கிளைப்படர்வு கொண்டதாகவும் காணப்படும்.  இதன் பட்டை மென்மையான தோற்றம் கொண்டதாகவும் வெண் சாம்பல் நிறம் கொண்டதாகவும் காணப்படும்.  இலைகள் அடிப்பகுதியில் அகன்றும் நுனிப்பகுதியில் சிறுத்தும் காணப்படும்.  பொpய கிளைகள் அல்லது தண்டின் முதிர்ச்சியடைந்த பகுதியில் பூக்கள் தனித்தோ கொத்து கொத்தாகவோ ஆண்டு முழுவதும் தோன்றும். பூக்கள் காம்புடன் குழல் வடிவில் காணப்படும்.  பழங்கள் ‘பூசணி’ வகை போன்று காணப்படும்.  பழங்கள் கண்கவர் தோற்றத்துடனும் மெதுவாக முதிர்ச்சியடையும் பண்புடனும் காணப்படுவதால் ஏழு மாதங்கள் வரை மரத்திலேயே இருக்கும். இப்பழங்கள் சேமிப்புக் கலன்கள், அழகுப்பெட்டிகள், இசைக் கருவிகள் போன்ற பொருட்கள் செய்யவும் பயன்படுகின்றன.  இதன் பழச்சதை மூச்சிறைப்பு உள்ளிட்ட சுவாசக் கோளாறுகளுக்கும் மலச்சிக்கலைத் தீர்க்கவும் குடற்புழுவை அழிக்கவும் வயிற்றெhpச்சலைக் கட்டுப்படுத்தவும் நாட்டு மருத்துவத்தில் பயன்படுத்தப்படுகிறது.

## ளி இணைப்புகள்
* 
* Plant of the Week 31 January 2005: Calabash Tree (Crescentia cujete) 
* Philippine Medicinal Plant

பகுப்பு:மரங்கள்
பகுப்பு:தமிழ்நாட்டின் தாவரங்கள்
களனிப் பள்ளத்தாக்குத் தொடருந்துப் பாதை

**களனிப் பள்ளத்தாக்குத் தொடருந்துப் பாதை** (*Kelani Valley Railway Line*, களனிவெளிப் புகையிரத சேவை) இலங்கையின் கொழும்பு மாவட்டத்தையும், கேகாலை, மற்றும் இரத்தினபுரி மாவட்டங்களின் சில பகுதிகளையும் இணைக்கும் தொடருந்துப் பாதை ஆகும். களனிவெளிப் பாதை முழுவதும்  அகலம் கொண்ட ஒற்றைப் பாதையாகும்.

## பாதை வழி

களனிவெளிப் பாதை கொழும்பு மருதானை தொடருந்து நிலையத்தில் இருந்து தென்கிழக்கு நோக்கிச் செல்கிறது. இது முக்கிய கொழும்பு புறநகர்களான நுகேகொடை, மகரகமை வழியாக சென்று கிழக்குப் பதிக்கு நகருகிறது. இது ஹோமகமையில் தெற்கு அதிவேக நெடுஞ்சாலையைக் கடந்து அவிசாவளையைச் சென்றடைகிறது.

இப்பாதையில் உள்ள முக்கிய தொடருந்து நிலையங்கள் கொழும்பு கோட்டை, மருதானை, நாரகேன்பிட்டி, நுகேகொடை, மகரகமை, பன்னிப்பிட்டி, கொட்டாவை, ஓமகமை, மீகொடை, பாதுக்கை, கொஸ்கமை, அவிசாவளை ஆகியனவாகும்.

## வரலாறு
### குற்றகலப் பாதை
களனிவெளிப் பாதை  பெருந்தோட்டங்களின் தேவைகளுக்காக குற்றகலப் பாதைப் பணிகள் 1899 ஆம் ஆண்டில் ஆரம்பிக்கப்பட்டு 1902 செப்டம்பர் 15 ஆம் நாள் கொழும்பில் இருந்து அவிசாவளை வரை சேவைக்கு விடப்பட்டது. 1903 செப்டம்பர் 14 இல் எட்டியாந்தோட்டை வரை சேவை நீடிக்கப்பட்டது. 1912 ஆம் ஆண்டில் இதன் கிளைப் பாதை ஒன்று அவிசாவளையில் இருந்து இரத்தினபுரி வரை 1912 சனவரி 15 இலும், பின்னர் டெலா வரை 1916 ஏப்ரல் 3 அன்றும், ஓப்பநாயக்க வரை 1919 மே 2 அன்றும் ஆரம்பிக்கப்பட்டது. அவிசாவளை - எட்டியாந்தோட்டைப் பாதை 1942 ஆம் ஆண்டில் மூடப்பட்டது. ஓமகமை - ஓப்பநாயக்க பாதை 1973 ஆம் ஆண்டில் மூடப்பட்டது.

1978 ஆம் ஆண்டில் அவிசாவளை வரையான சேவை மீண்டும் ஆரம்பிக்கப்பட்டது.

### பாதை அகலப்படுத்தல்
1992-ஆம் ஆண்டில் குற்றகலப் பாதையை  அகலப் பாதையாக மாற்றும் திட்டம் ஆரம்பிக்கபட்டது. 1996-ஆம் ஆண்டில் கொழும்பில் இருந்து அவிசாவளை வரை 58 கிமீ தூரம் பாதை அகலப்படுத்தப்பட்டது. அவிசாவளைக்கு அப்பாலான பாதைகள் முற்றாக மூடப்பட்டன. அவிசாவளைக்கும் எட்டியாந்தோட்டை, மற்றும் ஒப்பநாயக்கா வரையுமான பாதைகளில் தற்போது பாழடைந்த தொடருந்து நிலையங்களும், பாலங்களுமே காணப்படுகின்றன.

## மேற்கோள்கள்

* Kelani Valley Railway Line in Google Earth
* Kelani Valley Railway Line in Google Maps
* http://www.infolanka.com/org/mrail/locos4.html

பகுப்பு:இலங்கையின் தொடருந்துப் பாதைகள்
பகுப்பு:மேல் மாகாணம், இலங்கை
பகுப்பு:சபரகமுவா மாகாணம், இலங்கை
தபோலிம் வானூர்தி நிலையம்

**தபோலிம் வானூர்தி நிலையம்** (*Dabolim Airport*) என்பது இந்திய மாநிலமான கோவாவில் தபோலிம் நகரத்தில் அமைந்துள்ள ஒரு பன்னாட்டு வானூர்தி நிலையம் ஆகும். இந்த நிலையத்தில் பொதுமக்களை ஏற்றிச் செல்லும் விமானங்களும், இந்திய இராணுவத்தின் வான்படை விமானங்களும் நிறுத்தப்படுகின்றன. எனவே, இது படைத்துறையின் வானூர்தித் தளமாகவும் செயல்படுகிறது.

## விமானங்களும் சேரும் இடங்களும்

## விவரங்கள்

## மேலும் பார்க்க
* இந்திய பன்னாட்டு வானூர்தி நிலையங்கள்
* இந்தியாவில் பயணிகள் போக்குவரத்து மிகுந்த வானூர்தி நிலையங்கள்

## சான்றுகள்

## வெளி இணைப்புகள்

* 
* 
* 

பகுப்பு:இந்திய பன்னாட்டு வானூர்தி நிலையங்கள்
பகுப்பு:கோவாவில் வானூர்தி நிலையங்கள்
தமிழ்நாட்டில் மிக அதிக மக்கள் தொகை கொண்ட நகரங்களின் பட்டியல்

**தமிழ்நாட்டில்  மிக  அதிக மக்கள் தொகை கொண்ட நகரங்களின் பட்டியல்** *(List of most populous towns in Tamil Nadu)* என்ற இந்த அட்டவணையியில், இந்தியாவின் ஏழாவது பெரிய மாநிலமான தமிழ் நாட்டில் அதிக மக்கள் தொகை கொண்ட நகரங்கள் பட்டியலிடப்பட்டுள்ளன. 2014 ஆம் ஆண்டின் கணக்கெடுப்பின்படி  இம்மாநிலத்தில் உள்ள 35 மாவட்டங்களில் 21 மாநகராட்சிகளும் 146 நகராட்சிகளும் அடங்கியுள்ளன. 2011 மக்கள் தொகை கணக்கெடுப்பின் படி தமிழக நகரங்களை ஒப்பிடுகையில் சென்னை மாவட்டம் அதிக மக்கள்தொகை கொண்ட நகரமாக விளங்குகிறது. சென்னையைத் தொடர்ந்து   முறையே கோயம்புத்தூர், மதுரை,  திருச்சிராப்பள்ளி மற்றும் சேலம் முதலிய நகரங்கள் மிக அதிக மக்கள் தொகை கொண்ட நகரங்களாக இருந்தன. 2013 ஆம் ஆண்டு ஏப்ரல் 10 அன்று சட்டப்பேரவையில், தஞ்சாவூர் மற்றும் திண்டுக்கல் நகராட்சிகள் மாநகராட்சிகளாக அறிவிக்கப்பட்டன

## மக்கள்தொகை
 - மாநகராட்சிகள்
 - நகராட்சிகள்

## மேற்கோள்கள்

பகுப்பு:தமிழ்நாடு
பகுப்பு:மக்கள் தொகையியல்
பரந்தகன்ற அகச்சிவப்பு தொலைநோக்கி

**பரந்தகன்ற அகச்சிவப்பு தொலைநோக்கி**(*Wide Field Infrared Survey Telescopeˈˈ), அல்லது (*WFIRST'') என்பது அமெரிக்காவின் விண்வெளி ஆராய்ச்சி நிறுவனமான நாசாவால் உறுவாக்கிக் கொண்டிருக்கும் அகச்சிவப்புக் கதிர்கொண்டு விண்ணில் உலவும் அனைத்துப் பொருட்களையும் ஆராய அனுப்பப்படவுள்ள ஒரு தொலை நோக்கி ஆகும்.

## மேற்கோள்கள்

பகுப்பு:அமெரிக்க விண்வெளித் திட்டங்கள்
பகுப்பு:விண்வெளி நிறுவனங்கள்
பகுப்பு:தொலைநோக்கிகள்
வாஸ்கோட காமா தொடருந்து நிலையம்

thumb
**வாஸ்கோட காமா தொடருந்து நிலையம்**, (நிலையக் குறியீடு: VSG) இந்திய மாநிலமான கோவாவின் வாஸ்கோட காமா நகரத்தில் அமைந்துள்ளது.

## தொடர்வண்டிகள்
*12741/12742 வாஸ்கோட காமா - பட்னா அதிவிரைவுவண்டி
*12779/12780 கோவா விரைவுவண்டி
*17309/17310 வாஸ்கோட காமா - யஸ்வந்த்பூர் விரைவுவண்டி
*17311/17312 வாஸ்கோட காமா - சென்னை174 17311/17312விரைவுவண்டி
*17315/17316 வாஸ்கோட காமா - வேளாங்கண்ணி விரைவுவண்டி
*18047/08048 அமராவதி விரைவுவண்டி

## சான்றுகள்

பகுப்பு:கோவாவில் போக்குவரத்து
பகுப்பு:இந்தியத் தொடருந்து நிலையங்கள்
லிம்போபோ

**லிம்போபோ** (*Limpopo*)  தென்னாப்பிரிக்காவின் வடகோடியில் உள்ள  மாகாணம் ஆகும். இந்த மாகாணத்தின் மேற்கு, வடக்கு எல்லையில் ஓடும் *லிம்போபோ* ஆற்றின்  பெயர் வைக்கப்பட்டுள்ளது.  இங்கு மூன்றில் இரு பகுதி மக்கள் வடக்கத்திய சோத்தோ மொழி பேசுகின்றனர். இதன் தலைநகர் போலோக்வேன் உள்ளது. இது முன்னதாக  *பீட்டர்சுபர்கு* என்றழைக்கப்பட்டது.

1994ஆம் ஆண்டில் மாகாணங்கள் சீரமைக்கப்பட்ட போது இது பழைய டிரான்சுவால் மாகாணத்திலிருந்து வடக்குப் பகுதியை பிரித்து உருவாக்கப்பட்டது; எனவே துவக்கத்தில் இதற்கு  **வடக்கு டிரான்சுவால்** என்ற பெயர் இருந்தது. பின்னர்  2003 வரை **வடக்கு மாகாணம்** எனப்பட்டது. 2003இல் சிம்பாப்வேக்கும் போட்சுவானாக்கும் எல்லையாக ஓடும் முதன்மை ஆறான லிம்போபோவின் பெயரை மாகாண அரசு பரிந்துரைக்க  அரசியல் சட்டத்திருத்தம் மூலம் மாற்றப்பட்டது.  இந்த மாகாணத்தில் தங்கத்தைப் பயன்படுத்திய மிகவும் தொன்மையான நாகரிகம் நிலவிய *மாபுங்குப்வே* உள்ளது; இந்தப் பெயரும் மாகாணத்திற்கு பரிசீலிக்கப்பட்டது.

தென்னாப்பிரிக்காவின் மிகவும் வறிய நிலையிலுள்ள மாகாணமாக லிம்போபோ உள்ளது;  மக்கள்தொகையில் 78.9% பேர் தேசிய வறுமைக் கோட்டிற்கு கீழே வாழ்கின்றனர். 2011இல் உள்ளூர் இல்லங்களில் 74.4% பழங்குடிப் பகுதிகளில் உள்ளன.  இதற்கு நேர்மாறாக தேசிய அளவில் 27.1% மட்டுமே பழங்குடியினர் பகுதிகளில் உள்ளன.
## மேற்சான்றுகள்

## வெளி இணைப்புகள்

* Limpopo Provincial Government 
* Limpopo Tourism Agency 

பகுப்பு:தென்னாப்பிரிக்காவின் மாகாணங்கள்
கோவா பல்கலைக்கழகம்

**கோவா பல்கலைக்கழகம்**, இந்திய மாநிலமான கோவாவில் அமைந்துள்ளது. கோவா பல்கலைக்கழகச் சட்டம் (1984) என்ற சட்டம் நிறைவேற்றப்பட்டு, இந்த பல்கலைக்கழகம் உருவாக்கப்பட்டது.

## வளாகம்
சத்தீசு குசரால் என்ற கலைஞரால் பல்கலைக்கழக வளாகம் கட்டி முடிக்கப்பட்டது.

இந்த பல்கலைக்கழகம் பணஜியில் இருந்து 5 கி.மீ தொலைவில் உள்ளது.Taleigao.

## நிர்வாகம்
கோவாவின் ஆளுநர் இந்த பல்கலைக்கழகத்தின் வேந்தராக இருப்பார். தற்போதைய வேந்தராக மிருதுளா சின்கா பதவியில் உள்ளார்.

## துறைகள்
* மொழி இலக்கியத்துறை
**மொழி இலக்கிய ஒப்பீடு
**மொழியியல்
**ஆங்கிலம்
**இந்தி
**கொங்கணி
**மராத்தி
**பிரெஞ்சு
**போர்த்துகேய மொழி
* இயற்கை அறிவியல் துறை
**கணினியியல் தொழில்நுட்பம்
**வேதியியல்
**புவி அறிவியல்
**மின்னணுவியலும் கணிதமும்
**இயற்பியல்
*சமூகவியல்
**தொடர்பாடல்
**பொருளியல்
**புவியியல்
**வரலாறு
**மெய்யியல்
**அரசியல்

## சான்றுகள்


## இணைப்புகள்

*
*India Access To Knowledge/Events/Konkani Vishwakosh Digitization

பகுப்பு:கோவாவில் உள்ள பல்கலைக்கழகங்கள்
பகுப்பு:கோவாவில் கல்வி
பகுப்பு:கொங்கணி மொழி
விதை நேர்த்தி

**விதை நேர்த்தி** என்பது, நோய்த்தாக்குதலைக் கட்டுப்படுத்தும் மருந்துகளை விதைகளுடன் கலக்கும் செயலாகும். விதைகளுடன் நுண்ணுயிரிகளைக் கலப்பது விளைச்சலை மேம்படுத்தும்.

தன் தாயை போன்ற தோற்றமும் அடுத்த  தலைமுறையைஉருவாக்கும் தகுதி பெற்ற முதிர்ந்த சூலகமே விதை எனப்படும். விதைகளை வேதிமத்துடன் கலப்பதற்கு விதை நேர்த்தி என்று பெயர். விதை நேர்த்தி பல வகைப்படும்.

## வகைகள்
* நுண்ணூட்ட விதை நேர்த்தி
* பூசணக்கொல்லி விதை நேர்த்தி
* உயிர் உர விதை நேர்த்தி
* பலவிதைகளைப் பொதித்து உருண்டையாக்கல்

## மேற்கோள்கள்

## வெளியிணைப்புகள்
#சின்னச்சின்ன செய்திகள் - விதைநேர்த்தி - எளிய தொழில்நுட்பம்

பகுப்பு:வேளாண்மை
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:விதைகள்
செட்டிஞ்

**செட்டிஞ்** (ஆங்கிலம்:*Cetinje*,  மொண்டெனேகிரின்: Цетиње, , ) மொண்டெனேகுரோவின் ஒரு நகரமும் அதன் பழைய அரச தலைநகரமும் (மொண்டெனேகிரின்: *Prijestonica* / Пријестоница) ஆகும். இந்நகரம். மொண்டெனேகுரோவின் வரலாற்று மற்றும் இரண்டாம்நிலைத் தலைநகரமும் ஆகும். மொண்டெனேகுரோவின் ஜனாதிபதியின் அதிகாரபூர்வ வசிப்பிடம் இங்குள்ளது. 2011 ஆண்டில் இந்நகரின் மக்கட்தொகை 13,991 ஆகும்.

## மேற்கோள்கள்

## வெளியிணைப்புகள்

* [அலுவல்முறை இணையதளம்
* http://cetinje.travel/en சுற்றுலாத்துறை இணையதளம்
* Cetinje - Moj grad  
* Visit-Montenegro.com 
* Photo-Montenegro.com 
* Cetinje Attractions
* FK Lovćen Cetinje - மொண்டெனேகுரோவின் மிகப்பழைய காற்பந்தாட்ட சங்கம்  
* http://www.gomontenegro.co.uk/#/cetinje/4570284095 
* Cetinje at funiq.eu
பகுப்பு:முன்னாள் தேசிய தலைநகரங்கள்
பகுப்பு:மொண்டெனேகுரோ
கும்பகோணம் மகாமகம் 2016 சிறப்பு மலர் (நூல்)

**கும்பகோணம் மகாமகம் 2016 சிறப்பு மலர்**, 2016 மகாமகத்தின்போது இந்து சமய அறநிலையத்துறை வெளியிட்டுள்ள நூலாகும். 

## அமைப்பு
தமிழக முதலமைச்சரின் வாழ்த்துச்செய்தி, ஆதீனங்களின் ஆசியுரைகள், திரு வி.க., உ. வே. சாமிநாதையர், கிருபானந்தவாரியார் சுவாமிகள், தொ. மு. பாஸ்கர தொண்டைமான், மா.இராசமாணிக்கனார் போன்றோரின் பதிவுகள், மகாமகம், கும்ப்கோணம் தொடர்பான கட்டுரைகள் காணப்படுகின்றன.  கவின் கலைக்கல்லூரி மாணவர்களின் கலை ஓவியங்கள் உள்ளிட்ட பல பதிவுகள் மலருக்கு அணி சேர்க்கின்றன. மதுரை மீனாட்சிசுந்தரேசுவரர், சுவாமிமலை சுவாமிநாத சுவாமி, திருநாகேஸ்வரம் ஒப்பிலியப்பன், நெல்லையப்பர், பார்த்தசாரதி, ஸ்ரீரங்கம் நம்பெருமான், அருணாசலேஸ்வரர் ஆகிய இறைவனின் உற்சவமூர்த்திகளின் வண்ணப்படங்கள் உள்ளன.

## உசாத்துணை
'கும்பகோணம் மகாமகம் 2016 சிறப்பு மலர்', நூல், (2016; இந்து சமய அறநிலையத்துறை)

## இவற்றையும் பார்க்க
* மகாமகம்
* கும்பகோணம் மகாமக குளம்
* மகாமகக்குளக் கோயில்கள்

## மேற்கோள்கள்


பகுப்பு:2016 தமிழ் நூல்கள்
இராஜதானி கோட்டம், மேற்கு வங்காளம்

**இராஜதானி கோட்டம், மேற்கு வங்காளம்** (Presidency Division)  (, *Presidency Bibhāg*) கிழக்கு இந்தியாவின் மேற்கு வங்காள மாநிலத்தின் நிர்வாக வசதிக்காக பிரிக்கப்பட்ட ஐந்து கோட்டங்களில் இராஜதானி கோட்டம் ஒன்றாகும். மற்ற நான்கு கோட்டங்கள் வர்தமான் கோட்டம், ஜல்பைகுரி கோட்டம், மால்டா கோட்டம் மற்றும் மிட்னாபூர் கோட்டம் ஆகும்.

இராஜதானி கோட்டத்தின் தலைமையிடம் கொல்கத்தா நகரம் ஆகும்.

இராஜதானி கோட்டம் 5 மாவட்டங்களைக் கொண்டது. அவைகள்:

## இதனையும் காண்க
* வர்தமான் கோட்டம்
* ஜல்பைகுரி கோட்டம்
* மால்டா கோட்டம்
* மிட்னாபூர் கோட்டம்

## மேற்கோள்கள்

பகுப்பு:மேற்கு வங்காள கோட்டங்கள்
பகுப்பு:மேற்கு வங்காளப் புவியியல்
மாங்கா இஞ்சி

***மஞ்சள் இஞ்சி*** அல்லது ***குர்க்குமா அமாடா*** (Curcuma amada) என்பது இஞ்சிக் குடும்பத்தைச் சேர்ந்த, மஞ்சள் இனத்துக்கு நெருக்கமான ஒரு தாவரம். இஞ்சிக்குடும்பத்தை  சிஞ்சிபெராசியே (Zingiberaceae) என உயிரியலில் குறிப்பிடுகின்றனர். இத்தாவரத்தின் கிழங்கு இஞ்சிபோலவே தோற்றமளிக்கின்றது ஆனால் மாங்காயைப்போன்ற சுவை கொண்டிருக்கின்றது. ஆங்கிலத்திலும் இத்தாவரத்தின் மாற்றுப்பெயராக உள்ள பெயரில் *mangga* என்னும் பெயர் உள்ளது.  தென்னிந்தியாவில் இதை ஊறுகாய் செய்வதற்குப் பயன்படுத்துகின்றனர். உயிரியல் வகைப்பாட்டில் இந்த இனத்தின் பெயரில் சிறு குழப்பம் இருக்கின்றது. சில செடியியலாளர்கள் *C. mangga* (குர்க்குமா மாங்கா) என்னும் பெயர் தென்னிந்தியாவில் காணப்படும் அதே *C. mangga* (குர்க்குமா மாங்கா) என்றும் இன்னும் சிலர் இது கிழக்கு இந்தியாவில் காணப்படும் *குர்க்குமா அமாடா* (*C. amada*) வகை என்றும் கருதுகின்றனர்.

மாங்கா இஞ்சி எனப்படும் குர்க்குமா மாங்காவிலிருந்து பிரித்தெடுக்கப்படுவதில் மாந்தர்களுக்கு ஏற்படும் சிலவகையான புற்றுநோய் உயிரணுக்களை அழிக்கும் உயிரணுநச்சுத்தன்மை (cytotoxic) இருப்பதாகக் கண்டுபிடித்துள்ளனர். MCF-7 என்று அழைக்கப்படும் இயக்குநீர் சார்ந்த முலை உயிரணு வரிசையில் வரும் புற்றுநோயணுக்களையும், KB எனப்படும் குரல்வளை-மூச்சுக்குழல் பகுதிய புற்றுநோய் உயிரணு வரிசையில் வரும் புற்றுநோயணுக்களையும்  (a nasopharyngeal epidermoid cell line), A549 (நுரையீரல் உயிரணு வரிசை, a lung cell line)  Ca Ski (கருப்பைக்குழாய் உயிரணு வரிசை, a cervical cell line),  HT-29  என்னும் பெருங்குடல் உயிரணு வரிசையில் வரும் புற்றுநோயணுக்களையும் (a colon cell line) அழிக்கவலல் உயிரணுநச்சுத்தன்மையை மாங்கா இஞ்சி கொண்டிருப்பதை நிறுவியிருக்கின்றார்கள். அதே நேரம் புற்றுநோயற்ற  MRC-5 என்னும் ஃபைபரோபிளாசிட்டு உயிரணு வரிசையின் அணுக்களுக்கு (திசுக்களின் புறக்கட்டுமான தசைநார்ப்புரதம் போன்றவற்றைச்செய்வன) எந்தவிதமான நச்சுத்தன்மையும் காட்டவில்லை.

## அடிக்குறிப்புகளும் மேற்கோள்களும்

பகுப்பு:உணவுவகைத் தாவரங்கள்
அமாடா
மு. இராமலிங்கம்

**மு. இராமலிங்கம்** (9 அக்டோபர் 1908 - 1 ஆகத்து 1974) ஈழத்து எழுத்தாளரும், வரலாற்றாசிரியரும், நாடகாசிரியரும், நாட்டுப் பாடல் ஆய்வாளரும் ஆவார். முருகரம்மான் என்ற பெயரிலும் எழுதியவர். *மக்கள் கவிமணி* என்ற அடைமொழியுடன் அழைக்கப்பட்டார்.

## வாழ்க்கைக் குறிப்பு
நன்னித்தம்பி முருகேசு இராமலிங்கம் என்ற இயற்பெயரைக் கொண்ட மு. இராமலிங்கம் யாழ்ப்பாணம் வட்டுக்கோட்டையில் பிறந்தவர். யாழ்ப்பாணக் கல்லூரியில் கல்வி கற்று, இலங்கை இரயில்வே திணைக்களத்திலும், இறைவரித் திணைக்களத்திலும் பணியாற்றியவர். நாட்டார் இலக்கியம், நாட்டார் பாடல்கள் பற்றி எழுதியும், பாடல்கள் சிலவற்றைத் தொகுத்தும் பல இதழ்களில் எழுதினார். தமிழ், ஆங்கிலம் இரண்டிலும் புலமை மிக்கவராகத் திகழ்ந்த இவரின் நாட்டார் வழக்காற்றியல் பற்றிய ஆக்கங்களை தமிழ்நாட்டுப் பத்திரிகைகளும் வெளியிட்டன.

இறைவரித்திணைக்களத்தில் பணியாற்றிய போது கொழும்பு வெள்ளவத்தையில் வசித்து வந்தார். வெள்ளவத்தை மு. இராமலிங்கம் என்றே எழுதியவர் ஓய்வு பெற்று யாழ்ப்பாணம் சென்றபின் வட்டுக்கோட்டை மு. இராமலிங்கம் என்று எழுதி வந்தார். 1943 இல் அசோகமாலா என்ற நாடக நூலை முருகரம்மான் என்ற புனை பெயரில் வெளியிட்டார்.

## வெளியிட்ட நூல்கள்
மு. இராமலிங்கம் இரண்டு நாடக நூல்களையும், நாட்டார் பாடல்கள் பற்றி நான்கு நூல்களையும் எழுதி வெளியிட்டுள்ளார். இவற்றை விடப் பல நூல்களை தொகுத்து வெளியிட்டுள்ளார்.
* அசோகமாலா (நாடகம், 1943)
* நவமணி (நாடகம்)
* இலங்கை நாட்டுப் பாடல்கள்
* கிராமக் கவிக்குயில்களின் ஒப்பாரிகள் (1960)
* வட இலங்கையர் போற்றும் நாட்டார் பாடல்கள்
* கள்ளக் காதலர் கையாண்ட விடுகதைகள்

### தொகுப்பு நூல்கள்
* *கனகி புராணம்* - நட்டுவச் சுப்பையனார் (மூலம்), சிவங். கருணாலய பாண்டியனார் (விரிவுரை), 1961

## மேற்கோள்கள்

பகுப்பு:1908 பிறப்புகள்
பகுப்பு:1974 இறப்புகள்
பகுப்பு:ஈழத்து எழுத்தாளர்கள்
பகுப்பு:ஈழத்து நாடகாசிரியர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் வரலாற்றாளர்கள்
பகுப்பு:யாழ்ப்பாணக் கல்லூரி பழைய மாணவர்கள்